කොදෙව් ක්‍රිකට් තරගාවලියේදී පරාජයේ රැල්ලකට මුහුණ දී සිටින ශ්‍රී ලංකා ක්‍රිකට් කණ්ඩායමට ඉඩෝරයට දිය පොදක් ලෙසින් පළමු ටෙස්ට් ක්‍රිකට් තරගයේදී යන්තම් ඔළුව උස්සන්නට මේ වන විට හැකිවී තිබෙනවා.ඒ, කාලයක් තිස්සේ මෙරට දේශීය ක්‍රිකට් පිටියේ දස්කම් දැක් වූ පැතුම් නිස්සංක ලද අවස්ථාවෙන් උපරිම ප්‍රයෝජන ගනිද්දී, අනෙකුත් ක්‍රීඩකයින්ගේ පිත්තටද කලකට පසු පණ ලැබීමත් සමගයි.කෙසේ වෙතත්, පැතුම්ගේ පළමු පුහුණුකරු අප සමගින් පවසා සිටියේ කුසල් මෙන්ඩිස්ගේ ක්‍රිකට් දිවියට කළ හානිය පැතුම් නිස්සංකට සිදු නොකර රැක ගැනීම ක්‍රිකට් බලධාරීන්ගේ මෙන්ම මෙරට ක්‍රීඩා ලෝලීන්ගේ ද වගකීමක් බවයි.ශ්‍රී ලංකා ක්‍රිකට් කණ්ඩායම, බටහිර ඉන්දීය කොදෙව් දේශය බලා පිටත්ව ගියේ දේශීය ක්‍රිකට් පිටියේ දස්කම් දැක් වූ යොවුන් ක්‍රීඩකයින් කිහිප දෙනෙකුටම ජාතික කණ්ඩායමේ දොරගුළු විවර කරමින්.ඒ අතරින් ගෙවුණු වසර කිහිපය තුළදීම දේශීය තරග බිමේ වැඩිම ලකුණු ලාභින් අතර පෙරමුණ ගත් 22 හැවිරිදි පැතුම් නිස්සංක කෙරෙහි බොහෝ දෙනෙකුගේ අවධානය යොමු වී තිබුණා.ඔහු මේ වන විට ලොව එතෙක් මෙතෙක් ක්‍රිකට් ඉහිහාසයේ පළමු පෙළ ක්‍රිකට් දිවියේ ඉහළතම සාමන්‍ය රැකගත් ක්‍රීඩකයින් සිව්දෙනා අතර රැඳී ටින්නේ ලොව පහළ වූ විශ්ෂ්ටතම ක්‍රීඩකයා වන ඩොනල්ඩ් බ්‍රැඩ්මන්, විජේ මර්චන්ට් සහ ජෝර්ජ් හෙඩ්ලි සමගයි.ඒ සියලු පුරෝකථනයන් සමග කොදෙව්වන්ට එරෙහිව ජගත් පන්දුවාර 20 වරම් දිනාගන්නා පැතුම් එම තරගාවලියේ වැඩිම ලකුණු ලාභින් අතර පෙරමුණ ගත්තා.නමුත් සිතු තරම් කොදෙව් එක්දින තරගාවලියේදී නම් දස්කම් දක්වන්නට ඔහුට හැකි වුණේ නැහැ.